  Туспуктэм: Руслан Нуриахметов Майя Бывальцева Инвожо кутсконысен «ДаУР!» квестэ пыриськисьёс Удмуртиысь пӧртэм интыосы ветлэмзы понна 1 сюрс 500 пала купонъёс басьтӥзы ни. Со сярысь элькунысь Туризмъя агентстволэн пресс-службаез ивортӥз. Квест улсын улосвылысь учкымон интыосы вуылэм сяна, кузьымъёс но басьтыны луэ. «Другое дело» ватсэтын котькудӥз аслыз кельшымон кузьым бырйыны быгатэ. Турист сомында балл люка, кӧня интыосы со вуылӥз но кыӵе секытэз соизлэн яке таизлэн интылэн. Квестэ пыриськон но кузьымъёс басьтон понна даур.рф картаысь интыез быръёно, отысен ӵектослэн пусэныз куинь туспуктэм лэсьтоно, мерлыко вотэсын @daur_100 но #КвестДаУР2022 пусъетэн пост гожтоно, радъясьёслэсь баллъёсын купон бсьтоно но соосты «Другое дело» ватсэтын кузымъёслы воштоно. Тодэ вайытом, «ДаУР!» ӵектослэн кыкетӥ люкетэз луоз шуыса, куартолэзе тодмо луиз, квест инвожое кутскиз. Тегъёс: Удмуртиысьтуризм Туризм Удмуртия  